TU ตั้ง “i-Tail Americas” หวังปรับโครงสร้างลงทุนในสหรัฐฯ-จัดทัพกลุ่มอาหารสัตว์เลี้ยง
TU ตั้ง “i-Tail Americas” หวังปรับโครงสร้างลงทุนในสหรัฐฯโดยเข้าซื้อหน่วยลงทุนใน “USPN” จาก “TUNA” เพื่อความคล่องตัวในการจัดกลุ่มธุรกิจอาหารสัตว์เลี้ยง
4 ม.ค. 2565

บริษัท ไทยยูเนี่ยน กรุ๊ป จำกัด (มหาชน) หรือ TU เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) เกี่ยวกับการปรับโครงสร้างการลงทุนและการจัดตั้งบริษัทย่อยในต่างประเทศ ว่า บริษัทไอ-เทล คอร์ปอเรชั่น จำกัด (มหาชน) ซึ่งเป็นบริษัทย่อยที่บริษัทถือหุ้นร้อยละ 99.55 ได้จัดตั้งบริษัท i-Tail Americas, Inc. ขึ้นในสหรัฐอเมริกา ด้วยทุนจดทะเบียน 5 ล้านเหรียญสหรัฐฯ (ราวประมาณ 166.57 ล้านบาท)
สำหรับวัตถุประสงค์เพื่อปรับโครงสร้างการลงทุนในประเทศสหรัฐอเมิกา โดยเข้าซื้อหน่วยลงทุนในบริษัท US Pet Nutrition LLC. (USPN) ซึ่งประกอบกิจการขายและเป็นตัวแทนกระจายสินค้า ผลิตภัณฑ์อาหารสัตว์เลี้ยงในสหรัฐอเมริกา จาก Thai Union America Inc. (TUNA) ทั้งนี้เพื่อความคล่องตัวในการจัดกลุ่มธุรกิจอาหารสัตว์เลี้ยงให้มีความคล่องตัวมากยิ่งขึ้น